CELEX: 32005R0129
Language: lt
Date: 2005-01-20 00:00:00
Title: 2005 m. sausio 20 d. Komisijos reglamentas (EB) Nr. 129/2005, dėl tam tikrų prekių klasifikavimo Kombinuotoje nomenklatūroje ir dalinio Reglamento (EB) Nr. 955/98 pakeitimo

28.1.2005   
            
            
               LT
            
            
               Europos Sąjungos oficialusis leidinys
            
            
               L 25/37
            
         
      KOMISIJOS REGLAMENTAS (EB) Nr. 129/2005
   2005 m. sausio 20 d.
   dėl tam tikrų prekių klasifikavimo Kombinuotoje nomenklatūroje ir dalinio Reglamento (EB) Nr. 955/98 pakeitimo
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1987 m. liepos 23 d. Tarybos reglamentą (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (1), ypač į jo 9 straipsnio 1 dalies a punktą,
   kadangi:
   
               (1)
            
            
               Siekiant užtikrinti, kad Reglamento (EEB) Nr. 2658/87 priede pateikta Kombinuotoji nomenklatūra būtų taikoma vienodai, būtina patvirtinti priemones, susijusias su šio reglamento priede nurodytų prekių klasifikavimu.
            
         
               (2)
            
            
               Reglamente (EEB) Nr. 2658/87 nustatytos bendrosios Kombinuotosios nomenklatūros aiškinimo taisyklės. Šios taisyklės taip pat taikomos bet kuriai kitai specialiomis Bendrijos teisės aktų nuostatomis įteisintai nomenklatūrai, kuri visiškai ar iš dalies parengta pagal Kombinuotąją nomenklatūrą arba pagal kurią ji papildomai detalizuojama atsižvelgiant į tarifų ir kitų su prekybą susijusių priemonių taikymo poreikius.
            
         
               (3)
            
            
               Laikantis minėtų bendrųjų taisyklių, šio reglamento priede pateiktos lentelės 1 skiltyje aprašytos prekės turėtų būti klasifikuojamos priskiriant KN kodus, nurodytus 2 skiltyje, remiantis 3 skiltyje išdėstytais motyvais.
            
         
               (4)
            
            
               Reikėtų numatyti, kad, remiantis 1992 m. spalio 12 d. Tarybos reglamento (EEB) Nr. 2913/92, nustatančio Bendrijos muitinės kodeksą (2), 12 straipsnio 6 dalies nuostatomis, valstybių narių muitinių išduota privalomąja tarifine informacija dėl prekių klasifikavimo Kombinuotoje nomenklatūroje, kuri neatitinka šio reglamento nuostatų, jos turėtojas galėtų remtis dar tris mėnesius.
            
         
               (5)
            
            
               „Garsinio dažnio įrenginio“ klasifikavimas Komisijos reglamente (EB) Nr. 955/98 dėl tam tikrų prekių klasifikavimo Kombinuotojoje nomenklatūroje (3) nulėmė vadinamosios „namų kino sistemos“ klasifikavimą KN 8543 89 95 subpozicijoje. Kadangi toks klasifikavimas neatitinka klasifikavimo, nurodyto šio Reglamento priede, jis turėtų būti pripažintas neteisingu.
            
         
               (6)
            
            
               Reglamentas (EB) Nr. 955/98 turi būti atitinkamai iš dalies pakeistas.
            
         
               (7)
            
            
               Šiame reglamente numatytos priemonės atitinka Muitinės kodekso komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Šio reglamento priede pateiktos lentelės 1 skiltyje aprašytos prekės Kombinuotoje nomenklatūroje klasifikuojamos priskiriant minėtos lentelės 2 skiltyje nurodytus KN kodus.
   2 straipsnis
   Pagal Reglamento (EEB) Nr. 2913/92 12 straipsnio 6 dalies nuostatas, valstybių narių muitinių išduota privalomąja tarifine šio reglamento nuostatų neatitinkančia informacija dar galima remtis tris mėnesius.
   3 straipsnis
   Reglamento (EB) Nr. 955/98 priedo 2 punktas išbraukiamas.
   4 straipsnis
   Šis reglamentas įsigalioja dvidešimtą dieną po jo paskelbimo Europos Bendrijų oficialiajame leidinyje.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje, 2005 m. sausio 20 d.
      
         
            Komisijos vardu
         
         László KOVÁCS
         
         
            Komisijos narys
         
      
   
   
      (1)  OL L 256, 1987 9 7, p. 1. Reglamentas su paskutiniais pakeitimais, padarytais Komisijos reglamentu (EB) Nr. 1989/2004 (OL L 344, 2004 11 20, p. 5).
   
      (2)  OL L 302, 1992 10 19, p. 1. Reglamentas su paskutiniais pakeitimais, padarytais 2003 m. Stojimo aktu.
   
      (3)  OL L 133, 1998 5 7, p. 12.
   
      PRIEDAS
      
                  Prekių aprašymas
               
               
                  Klasifikavimas
                  (KN kodas)
               
               
                  Motyvai
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Gaminys, pateikiamas kaip mažmeninei prekybai skirtas rinkinys, kurį sudaro:
                              
                                          —
                                       
                                       
                                          sudėtinis aparatas (stiprintuvas, AM/FM radijo imtuvas ir DVD/CD leistuvas),
                                       
                                    
                                          —
                                       
                                       
                                          labai žemų dažnių garsiakalbis,
                                       
                                    
                                          —
                                       
                                       
                                          penki garsiakalbiai ir
                                       
                                    
                                          —
                                       
                                       
                                          nuotolinio valdymo pultelis.
                                       
                                    Šis gaminys (vadinamas „namų kino sistema“) yra skirtas namų garso ir vaizdo pramogoms, daugiausia – DVD diskuose įrašytiems garsui ir vaizdams atkurti.
                           
                        
               
                  8521 90 00
               
               
                  Klasifikuojama vadovaujantis Kombinuotosios nomenklatūros 1-ąja, 3-ąja (b dalimi) ir 6-ąja bendrosiomis aiškinimo taisyklėmis, XVI skyriaus 3-iąja pastaba bei KN kodus 8521 ir 8521 90 00 atitinkančiais prekių aprašymais.
                  Gaminys pateikiamas kaip mažmeninei prekybai skirtas rinkinys, kurio sudedamoji dalis, nulemianti rinkinio esminį požymį, yra sudėtinis aparatas (3-osios BAT taisyklės b dalis).
                  Pagal XVI skyriaus 3 pastabos prasmę, sudedamoji dalis, atliekanti pagrindinę sudėtinės mašinos funkciją, yra DVD/CD leistuvas. Garso stiprinimas ir radijo transliacijos signalų atkūrimas laikytinas antrinėmis funkcijomis, lyginant su vaizdo atkūrimo funkcija.
                  Todėl rinkinys klasifikuotinas naudojant KN kodą 8521 90 00 kaip vaizdo atkūrimo aparatas.
               
            
                  
                              2.
                           
                           
                              Gaminys, pateikiamas kaip mažmeninei prekybai skirtas rinkinys, kurį sudaro:
                              
                                          —
                                       
                                       
                                          AM/FM radijo imtuvas su stiprintuvu,
                                       
                                    
                                          —
                                       
                                       
                                          DVD/CD leistuvas,
                                       
                                    
                                          —
                                       
                                       
                                          labai žemų dažnių garsiakalbis,
                                       
                                    
                                          —
                                       
                                       
                                          penki garsiakalbiai ir
                                       
                                    
                                          —
                                       
                                       
                                          nuotolinio valdymo pultelis.
                                       
                                    Šis gaminys (vadinamas „namų kino sistema“) yra skirtas namų garso ir vaizdo pramogoms, daugiausia – DVD diskuose įrašytiems garsui ir vaizdams atkurti.
                           
                        
               
                  8521 90 00
               
               
                  Klasifikuojama vadovaujantis Kombinuotosios nomenklatūros 1-ąja, 3-iąja (b dalimi) ir 6-ąja bendrosiomis aiškinimo taisyklėmis bei KN kodus 8521 ir 8521 90 00 atitinkančiais prekių aprašymais.
                  Gaminys pateikiamas kaip mažmeninei prekybai skirtas rinkinys, kurio sudedamoji dalis, nulemianti esminį rinkinio požymį, yra DVD/CD leistuvas.
                  Todėl rinkinys klasifikuotinas nurodant KN kodą 8521 90 00 kaip vaizdo atkūrimo aparatas.
               
            
                  
                              3.
                           
                           
                              Tinklo analizatorius, kurį sudaro viename korpuse surinkti jungtinis analizatoriaus modulis, duomenų surinkimo atmintinė ir sietuvas, skirtas automatinio duomenų apdorojimo (ADP) mašinai prijungti.
                              Analizatorius yra skirtas informacijai apie tinklų funkcionavimą pateikti, ši funkcija atliekama kontroliuojant tinklo darbą, dekoduojant visus pagrindinius protokolus ir generuojant duomenis apie tinklo apkrovą.
                              Automatinio duomenų apdorojimo (ADP) mašina kartu su analizatoriumi nepateikiama.
                           
                        
               
                  9031 80 39
               
               
                  Klasifikuojama vadovaujantis Kombinuotosios nomenklatūros 1-ąja ir 6-ąja bendrosiomis aiškinimo taisyklėmis, 84 skirsnio 5 pastabos E dalimi, 90 skirsnio 1-ąja papildomąja pastaba bei KN kodus 9031, 9031 80 ir 9031 80 39 atitinkančiais prekių aprašymais.
                  Analizatorius, kurio specialiąją funkciją atlieka jungtinis analizatoriaus modulis neklasifikuotinas 8471 pozicijoje, pritaikius 84 skirsnio 5 pastabos E dalį.
                  Analizatorius yra specialiai sukonstruotas tinklo apkrovai analizuoti, o ne kiekybinėms elektros charakteristikoms matuoti ir tikrinti, todėl neklasifikuotinas 9030 pozicijoje.
               
            
                  
                              4.
                           
                           
                              Tinklo analizatorius, kurį sudaro viename korpuse surinkti centrinė valdymo magistralė, analizatoriaus modulis, automatinio duomenų apdorojimo mašina, monitorius ir klaviatūra.
                              Analizatorius yra skirtas šioms funkcijoms atlikti:
                              
                                          —
                                       
                                       
                                          funkcionuojančių tinklų ir tinklų produktų darbinei būsenai analizuoti,
                                       
                                    
                                          —
                                       
                                       
                                          funkcionuojančių tinklų ir tinklų produktų apkrovai ir gedimų situacijoms modeliuoti,
                                       
                                    
                                          —
                                       
                                       
                                          tinklo apkrovai generuoti.
                                       
                                    
                        
               
                  9031 80 39
               
               
                  Klasifikuojama vadovaujantis Kombinuotosios nomenklatūros 1-ąja ir 6-ąja bendrosiomis aiškinimo taisyklėmis, 84 skirsnio 5 pastabos E dalimi, 90 skirsnio 1-ąja papildomąja pastaba bei KN kodus 9031, 9031 80 ir 9031 80 39 atitinkančiais prekių aprašymais.
                  Analizatorius, kurio specialiąją funkciją atlieka jungtinis analizatoriaus modulis, neklasifikuotinas 8471 pozicijoje, pritaikius 84 skirsnio 5 pastabos E dalį.
                  Analizatorius yra specialiai sukonstruotas tinklo apkrovai analizuoti, o ne elektros kiekybinėms charakteristikoms matuoti ir tikrinti, todėl neklasifikuotinas 9030 pozicijoje.